Id-Direttiva tal-Kummissjoni 98/77/KE
tat-2 ta' Ottubru 1998
li tadatta għall-progress tekniku d-Direttiva tal-Kunsill 70/220/KEE dwar l-approssimazzjoni tal-liġijiet ta' l-Istati Membri li għandhom x'jaqsmu ma' miżuri li għandhom jittieħdu kontra t-tniġġis ta' l-arja b'emissjonijiet minn vetturi
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/220/KEE ta' l-20 ta' Marzu fuq l-approssimazzjoni tal-liġijiet ta' l-Istati dwar l-approssimazzjoni tal-liġijiet ta' l-Istati Membri li għandhom x'jaqsmu ma' miżuri li għandhom jittieħdu kontra t-tniġġis ta' l-arja b'emissjonijiet minn vetturi [1], kif emendata l-aħħar bid-Direttiva 96/69/KE tal-Parlament Ewropew u tal-Kunsill [2],
Billi id-Direttiva 70/220/KEE hija waħda mid-direttivi taħt il-proċedura ta' approvazzjoni tat-tip preskritta mid-Direttiva tal-Kunsill 70/156/KEE tas-6 ta' Frar 1970 fuq l-approssimazzjoni tal-liġijiet ta' l-Istati Membri li jirrigwardaw l-approvazzjoni tat-tip ta' vetturi bil-mutur u l-karrijiet tagħhom [3], kif emendata bid-Direttiva tal-Kummissjoni 98/14/KE [4];
Billi l-Artikolu 13(2) tad-Direttiva 70/156/KEE jippreskrivi li l-proċedura tal-Artikolu 13 għandha tapplika wkoll għall-introduzzjoni tad-dispożizzjonijiet ta' l-approvazzjoni tat-tip ta' unitajiet tekniċi separati fid-direttivi separati;
Billi biex tipprovdi bażi armonizzata li tiggarantixxi li konverżjonijiet katalitiċi għat-tibdil, maħsuba għat-twaħħil fuq vetturi ta' Kategorija M1 u N1 mhux attrezzati b'sistemi djanjostiċi fuq ġewwa, huma ta' kwalità suffiċjenti, huwa xieraq li wieħed idaħħal fid-Direttiva 70/220/KEE rekwiżiti ġodda tekniċi għall-approvazzjoni KE tat-tip ta' konverżjonijiet katalitiċi għat-tibdil bħala unità teknika separata; billi dawn ir-rekwiżiti tekniċi huma konformi mar-rekwiżiti tekniċi adottati mill-Kummissjoni Ekonomika tan-Nazzjonijiet Uniti għall-Ewropa fir-Regolament Nu 103 li jirrigwarda l-approvazzjoni ta' konverżjonijiet katalitiċi għat-tibdil għal vetturi bil-mutur [5];
Billi fid-dawl tal-progress tekniku huwa xieraq li jkunu introdotti fid-Direttiva 70/220/KEE rekwiżiti tekniċi ġodda għall-approvazzjoni KE tat-tip ta' vetturi li jistgħu jimxu fuq gass likwifikat ta' pitrolju (LPG) jew gass naturali (NG); billi l-użu ta' l-LPG jew NG għat-tmexxija tal-vetturi jippermetti li tikseb livelli baxxi ħafna ta' emissjonijiet ta' ħsara u għandu għalhekk jibbenefika mis-sistema KE ta' approvazzjoni tat-tip; billi dawn ir-rekwiżiti tekniċi huma konformi mar-rekwiżiti tekniċi adottati mill-Kummissjoni Ekonomika għall-Ewropa tan-Nazzjonijiet Uniti fir-Regolament tagħha Nru 83 li jirrigwarda l-approvazzjoni ta' vetturi fir-rigward ta' emissjoni ta' inkwinanti [6];
Billi huwa xieraq li jkunu ċċarati l-metodi li jirrigwardaw il-kejl ta' reżistenza għall-irrumblar tal-vettura;
Billi l-miżuri li għalihom hemm dispożizzjonijiet f4din id-Direttiva huma konformi ma4 l-opinjoni tal-Kumitat għall-Adattament għall-Progress Tekniku stabbilit mid-Direttiva 70/156/KEE,
ADOTTAT DIN ID-DIRETTIVA:
Artikolu 1
L-Artikolu 1 tad-Direttiva 70/220/KEE huwa mibdul b'dan li ġej:
"L-Artikolu 1
Għall-għanijiet ta' din id-Direttiva:
- "vettura" tfisser kull vettura kif definita fl-Anness II Taqsima A tad-Direttiva 70/156/KEE,
- "attrezzatura LPG jew NG tal-karozzi" tfisser kull armar ta' komponenti LPG jew NG iddisinjati biex jiġu armati fuq tip wieħed jew aktar ta' vettura bil-mutur, li jista4 jiġi approvat bħala unità teknika separata kif definita fl-Artikolu 4(1)(d) tad-Direttiva 70/156/KEE,
- "konverter katalitiku ta'" sostituzzjoni tfisser konverter katalitiku jew armar ta' konverters katalitiċi maħsuba biex jieħdu post xi attrezzatura oriġinali ta' konverter katalitiku fuq vettura approvata skond id-Direttiva 70/220/KEE, li tista tiġi approvata bħala unità teknika separata kif definita fl-Artikolu 4(1)(d) tad-Direttiva 70/156/KEE."
Artikolu 2
L-Annessi tad-Direttiva 70/220/KEE huma emendati b'mod konformi ma' l-Anness ta' din id-Direttiva.
Artikolu 3
1. Fir-rigward ta' konvertituri katalitiċi ġodda ta' sostituzzjoni maħsuba biex jiġu armati fuq vetturi b'approvazzjoni KE li mhumiex attrezzati b'sistemi djanjostiċi abbord (OBD), l-Istati Membri:
(1) b'effett mill-1 Jannar 1999, ma jistgħux:
- jirrifjutaw li jagħtu approvazzjoni tat-tip KE skond l-artikolu 4(1) tad-Direttiva 70/156/KEE, jew
- iżommu l-bejgħ tagħhom jew l-istallazzjoni fuq xi vettura,
jekk iħarsu l-kondizzjonijiet meħtieġa tad-Direttiva 70/220/KEE kif emendata b'din id-Direttiva;
(2) b'effett mill-1 ta' Ottubru 1999 bla ħsara għad-dispożizzjonijiet ta' l-Artikolu 7(2) tad-Direttiva70/156/KEE għandhom iżommu l-bejgħ jew l-istallazzjoni fuq vettura ta' konvertitur(i) katalitiku(ċi) ta' sostituzzjoni, jekk ma jkunx tat-tip li fir-rigward tiegħu approvazzjoni tat-tip ġiet mogħtija b'konformità mad-Direttiva 70/220/KEE, kif emendata b'din id-Direttiva.
2. Fir-rigward ta' vetturi ġodda li jimxu fuq LPG jew NG jew li jistgħu jimxu jew bil-petrol jew bl- LPG, jew NG għal raġunijet marbuta ma' tniġġis ta' l-arja mill-emissjoni, l-Istati Membri:
(1) b'effett mill-1 ta' Jannar 1999, ma jistgħux:
- jirrifjutaw li jagħtu approvazzjoni tat-tip KE skond l-artikolu 4(1) tad-Direttiva 70/156/KEE,
- jew
- jirrifjutaw li jagħtu approvazzjoni nazzjonali tat-tip, jew
- jipprojbixxu r-reġistrazzjoni, bejgħ jew dħul fis-servizz jekk iħarsu l-kondizzjonijiet meħtieġa tad-Direttiva 70/220/KEE kif emendata b'din id-Direttiva;
(2) b'effett mill-1 ta' Ottubru 1999, għandhom jirrifjutaw ir-reġistrazzjoni, bejgħ jew dħul fis-servizz ta' vetturi ġodda li ma jħarsux id-dispożizzjonijiet tad-Direttiva 70/220/KEE kif emendata b'din id-Direttiva.
Artikolu 4
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva qabel il-31 ta' Diċembru 1998. Għandhom jgħarrfu minnufih lill-Kummissjoni b'dan.
Meta l-Istati Membri jadottaw dawn id-dispożizzjonijiet, għandu jkollhom referenza għal din id-Direttiva jew għandhom ikunu flimkien ma' referenza bħal din fiż-żmien tal-pubblikazzjoni uffiċjali tagħhom. Il-proċedura għal din ir-riferenza għandha tiġi adottata mill-Istati Membri.
2. L-Istati Membri għandhom jgħarrfu lill-Kummissjoni bit-test tal-proċedura prinċipali tal-liġi nazzjonali li huma jadottaw fil-qasam regolat minn din id-Direttiva.
Artikolu 5
Din id-Direttiva għandha tibda sseħħ fl-20 jum ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.
Artikolu 6
Din id-Direttiva hija indirizzata lill-Istati Membri.
Magħmula fi Brussel, fit-2 ta' Ottubru 1998.